80 ಕೆಜಿ ಭಾರ ಎತ್ತಿ ಎಲ್ಲರ ಹಬ್ಬೇರುವಂತೆ ಮಾಡಿದ ಚೋಟುದ್ದದ ಬಾಲಕಿ ಪ್ರತಿ ದಿನ ವ್ಯಾಯಾಮ ಮಾಡಲು ಹೆಣಗಾಡುವವರೇ ಹೆಚ್ಚು ಮಂದಿ. ಆದರೆ ಏಳು ವರ್ಷದ ಈ ಬಾಲಕಿ ವ್ಯಾಯಾಮ ಮಾಡುವುದನ್ನು ನೋಡಿದರೆ ನೀವು ನಿಬ್ಬೆರಗಾಗುವುದು ಗ್ಯಾರಂಟಿ. ಸಾಮಾನ್ಯವಾಗಿ 70 ಕೇಜಿಯಷ್ಟು ವೇಟ್ ಲಿಫ್ಟಿಂಗ್ ಹಲವರಿಗೆ ದೊಡ್ಡ ಸವಾಲಲ್ಲ. ಈ ಭಾರ ಎತ್ತುವ ಸಾಮರ್ಥ್ಯ ಪಡೆದಿರುವ ವಯಸ್ಕ ಜಿಮ್ನಾಸ್ಟಿಕ್ಗಳಿಗೂ ಇದು ಸುಲಭದ ಕೆಲಸ. ಆದರೆ ಇಷ್ಟು ಭಾರವನ್ನು ಏಳು ವರ್ಷದವರು ಎತ್ತಿದರೆ? ಅಚ್ಚರಿಯಾದರೂ ಇದು ನಿಜವೇ. ಇವಳು 80 ಕೇಜಿಯಷ್ಟು ಭಾರವನ್ನು ಲೀಲಾಜಾಲವಾಗಿ ಎತ್ತುತ್ತಾಳೆ.ಕೆನಡಾದ ರೋರಿ ವ್ಯಾನ್ ಉಲ್ಫ್ಟ್ ಇಂತಹ ಸಾಧಕ ಪುಟಾಣಿ. ಈ ಪುಟಾಣಿಗೆ ಇನ್ನೂ ಏಳು ವರ್ಷ. ಶಾಲೆಯಲ್ಲಿ ಖುಷಿ ಖುಷಿಯಲ್ಲಿ ಆಟ ಆಡುತ್ತಾ ಕಳೆಯುವ ವಯಸ್ಸಿದು. ಆದರೆ ಇಂತಹ ಪುಟಾಣಿ ಅಪ್ರತಿಮ ಸಾಧನೆ ಮಾಡಿದ್ದಾರೆ. ಈ ಬಾಲಕಿ ಸುಮಾರು 80 ಕೇಜಿಯಷ್ಟು ಭಾರವನ್ನು ಸರಾಗವಾಗಿ ಎತ್ತುವ ಸಾಮರ್ಥ್ಯವನ್ನು ಹೊಂದಿದ್ದಾಳೆ. ವೇಯ್ಟ್ ಲಿಫ್ಟಿಂಗ್ನ ವಿವಿಧ ವಿಧಗಳನ್ನು ಈ ಪುಟಾಣಿ ಕರಗತ ಮಾಡಿಕೊಂಡಿದ್ದಾಳೆ. ರೋರಿ 11 ಮತ್ತು 13 ವರ್ಷದ ಒಳಗಿನ ಭಾರ ಎತ್ತುವ ಸ್ಪರ್ಧೆಯಲ್ಲಿ ಭಾಗಿಯಾಗಿದ್ದಳು. 30 ಕೆ.ಜಿ ವಿಭಾಗದ ವೈಟ್ ಲಿಫ್ಟಿಂಗ್ ಸ್ಙರ್ಧೆ ಇದಾಗಿತ್ತು. ಈ ವೇಳೆ 80 ಕೆ.ಜಿ ಭಾರವನ್ನು ಎತ್ತುವ ಮೂಲಕ ಅಮೆರಿಕದ ಅತ್ಯಂತ ಕಿರಿಯ ಯುವ ರಾಷ್ಟ್ರೀಯ ಚಾಂಪಿಯನ್ ಎಂಬ ಹೆಗ್ಗಳಿಕೆಗೆ ಪಾತ್ರರಾಗಿದ್ದಾಳೆ. ರೋರಿ ವಾನ್ 32 ಕೆ.ಜಿ, 42 ಕೆ.ಜಿ ಮತ್ತು 61 ಕೆ.ಜಿ ಭಾರ ಎತ್ತಿದ ಬಳಿಕ 80 ಕೆ.ಜಿ ಎತ್ತಿದ್ದಾಳೆ. ರೋರಿ ವಾನ್ ತನ್ನ 5ನೇ ಹುಟ್ಟುಹಬ್ಬದ ಸಮಯದಲ್ಲಿ ಜಿಮ್ನಾಸ್ಟಿಕ್ ತರಬೇತಿಗೆ ಸೇರುತ್ತಾಳೆ. ಈಕೆ ವಾರಕ್ಕೆ 9 ಗಂಟೆಗಳ ಕಾಲ ವೈಟ್ಲಿಫ್ಟಿಂಗ್ ತರಬೇತಿ ಪಡೆಯುತ್ತಾಳೆ. ಸಾಮನ್ಯವಾಗಿ 11 ವರ್ಷ ಪ್ರಾಯದವರು 40 ಕೆ.ಜಿ ಭಾರವನ್ನು ಕಷ್ಟದಲ್ಲಿ ಎತ್ತುತ್ತಾರೆ. ಆದರೆ 7 ವರ್ಷದ ರೋರಿ ವಾನ್ ಮಾತ್ರ ಸರಿಯಾದ ಟ್ರೈನಿಂಗ್ ಪಡೆಯುವ ಮೂಲಕ 80ಕೆ.ಜಿ ಭಾರವನ್ನು ಎತ್ತಿ ಸುದ್ದಿಯಾಗಿದ್ದಾಳೆ. ತನ್ನ ಈ ಸಾಧನೆ ಬಗ್ಗೆ ಮಾತನಾಡುವ ರೋರಿ ನನಗೆ ಗಟ್ಟಿಯಾಗಿರಬೇಕು ಎಂದು ಇಷ್ಟ. ವ್ಯಾಯಾಮ ಮಾಡುವಾಗ ನಾನು ಬೇರೆ ಏನನ್ನೂ ಯೋಚಿಸುವುದಿಲ್ಲ. ಬರೀ ಗುರಿಯೆಡೆಗೆ ನನ್ನ ಮನಸ್ಸು ಇಟ್ಟುಕೊಳ್ಳುತ್ತೇನೆ. ಪ್ರತಿ ಬಾರಿಯೂ ಹಿಂದಿನ ಬಾರಿಗಿಂತ ಹೆಚ್ಚು ಭಾರ ಎತ್ತಲು ಪ್ರಯತ್ನಿಸುತ್ತಲೇ ಇರುತ್ತೇನೆ ಎನ್ನುತ್ತಾಳೆ. ಸದ್ಯ ಆಕೆಯ ವಿಡಿಯೋ ಸಾಮಾಜಿಕ ಜಾಲತಾಣದಲ್ಲಿ ಭಾರೀ ವೈರಲ್ ಆಗುತ್ತಿದೆ. ಆನೇಕರು ಆಕೆಯ ಸಾಧನೆಗೆ ಭೇಷ್ ಎಂದಿದ್ದಾರೆ.